**ธงไทยในสมัยรัตนโกสินทร์**

**รัชสมัยพระบาทสมเด็จพระนั่งเกล้าเจ้าอยู่หัว พระมหาเจษฎาราชเจ้า**

 แผ่นดินพระบาทสมเด็จพระนั่งเกล้าเจ้าอยู่หัว พระมหาเจษฎาราชเจ้า ยังคงใช้ธงแบบเดียวกับในรัชสมัยพระบาทสมเด็จพระพุทธเลิศหล้านภาลัย ในสมัยรัชกาลที่ ๓ แห่งกรุงรัตนโกสินทร์ ปรากฏว่ามีความเจริญรุ่งเรืองในทางเศรษฐกิจเป็นอย่างมาก รวมทั้งชาติถือเป็นสถานกงสุลของชาติตะวันตกแห่งแรก เฮนรี เบอร์นี พ่อค้าและทูตชาวอังกฤษสังกัดบริษัทอินเดียตะวันออก เดินทางมาสยามเพื่อเข้าเฝ้าทูลละอองธุลีพระบาทพระบาทสมเด็จพระนั่งเกล้าเจ้าอยู่หัวเมื่อพุทธศักราช ๒๓๖๘ และทำสนธิสัญญาทางการพาณิชย์ เรียกสนธิสัญญาฉบับนั้นว่า “สนธิญญาเบอร์นี”

 จากเหตุการณ์บ้านเมืองของสยามที่มีชาวต่างชาติเข้ามา กอปรกับเพื่อนบ้านที่ตกเป็นเมืองขึ้นของอังกฤษและฝรั่งเศส ทำให้พระบาทสมเด็จพระนั่งเกล้าเจ้าอยู่หัวทรงมีพระราชกระแสรับสั่งฝากบ้านงากเมืองไว้กับเจ้านายและขุนนางเมื่อใกล้จะเสด็จสวรรคตว่า “...การศึกสงครามข้างญวณข้างพม่าก็เห็นจะไม่มีแล้ว จะมีอยู่ก็แต่ข้างพวกฝรั่งให้ระวังให้ดี อย่าให้เสียท่าแก่เขาได้ การงานสิ่งใดของเขาที่คิดควรจะเรียนเอาไว้ก็ให้เอาอย่างเขาแต่อย่าให้นับถือเลื่อมใสไปทีเดียว...” รวมทั้งยังพระราชทานเงินถุงแดง ที่ทรงเก็บสะสมไว้ให้เป็นเงินสำหรับ “ไถ่บ้านไถ่เมือง” อีกด้วย